Kristiansund Fotballklubb

Kristiansund Fotballklubb ble stiftet 7. juni 1912 og nedlagt 17.oktober 2023 var en norsk fotballklubb fra Kristiansund, KFK, eller K'an (uttales «Kååan») som de også kalles lokalt spilte sine hjemmekamper på Gressbanen, som senere fikk navnet Kristiansund Stadion og Nordmøre Stadion. Klubben eide opprinnelig som er et anlegg som bestod av en hovedbane(gress) med tribune og to treningsbaner(grus og gress). I 2003 inngikk KFK og Clausenengen Fotballklubb en samarbeidsavtale om at de beste fra hvert lag på A-lagsnivå skal samles i Kristiansund Ballklubb, for å prøve å etablere en eliteklubb i Kristiansund. Klubben stiller allikevel med et eget A-lag, som i 2019-sesongen spiller i 4. Divisjon. Tilskuerrekorden for klubben er fra 8. september 1946, da  tilskuere så KFK bli slått ut av Fredrikstad, på Idrettsplassen,  i cupens 4. runde.

Tabell

Historikk

Historien
Kristiansund Fotballklubb ble stiftet den 7. juni 1912 etter initiativ fra Oswald Lyngstad, som hadde tatt med spillet fra England. Første kamp ble spilt samme år, og i 1914 var KFK med og stiftet Romsdals fotballkrets med den til hørende serien Romsdalske Kretsserie som startet opp i 1915. Dette var en relativt liten krets, siden Ålesunds klubbene ikke var med.

I 1929 kom et lite gjennombrudd for KFK, da de plutselig slo vanligvis sterke Aalesund med hele 7-1. I 1931 vant de Møreligaen for første gang, etter å ha spilt 4-4 i en dramatisk kamp mot Aalesund. Laget kom også til 4. runde i cupen, noe som var rekord for KFK. Den store profilen på laget på denne tiden var den unge angriperen Magnar Isaksen, som i 1933 gikk over til Lyn.

Utover på 30-tallet var KFK for det beste laget i fylket å regne, og kom i 1938 til semifinalen i Norgesserien etter å ha vunnet sin distriktsavdeling overlegent samt beseiret trønderklubben Neset over to kamper. I semifinalen ble møtet mot de kommende mesterne Fredrikstad litt for tøft, og de tapte 3-2. KFK kom til fjerde runde i cupen i alle de tre årene 1937-39. I 1939 var det igjen Fredrikstad som ble for sterke, da denne gangen i Kristiansund. Kampen ble sett av 4500 tilskuere på Idrettsplassen, noe som var ny rekord i antall tilskuere på en fotballkamp i Kristiansund. Etter å ha vunnet distriktserien igjen dette året, så måtte KFK gi tapt for den gang relativt ubeskrevne Trondheimsklubben Rosenborg i kvartfinalen av Norgesserien.

Etter en pause i fotballen grunnet andre verdenskrig, så var klubben tilbake i 1945 hvor de tok seg helt til kvartfinalen i cupen, hvor det ble tap for de senere mesterne Lyn. I 1948 ble klubben igjen best i sin avdeling i Norgesserien, og møtte Freidig i kvartfinalen. Der ble det tap 1-4 i Trondheim, og seier med 4-1 i Kristiansund. Dette resulterte i en omkamp i Trondheim, men KFK kunne ikke stille lag. Freidig gikk dermed videre på walk over, og vant senere hele mesterskapet.

Senere i 1948 misset KFK også i kvalifiseringen til den nye Hovedserien, og startet da på nest høyeste nivå. I 1950 ble klubbens nye hjemmebane, Gressbanen, innviet og samme år klarte de å bli distriktsmestere nok en gang, og lyktes da med å kvalifisere seg til Hovedserien. Dette endte igjen med direkte nedrykk den påfølgende sesongen etter å ha kommer desidert sist i sin avdeling. Videre utover på 50-tallet var KFK ofte framme i sin avdeling, og kom til flere kvalifiseringen for spill i Hovedserien, men tapte ved alle anledninger for lag fra Trøndelag.

I 1963 startet KFK i 3. divisjon (nåværende 2. divisjon), og vinglet i årene etter dette mellom spill i 3. og 4. divisjon. Samtidig var dette en periode hvor byrival Clausenengen gjorde det bra. I 1979 klarte de endelig opprykket til 2. divisjon (nåværende 1. divisjon), hvor de det klarte en sterk 5.-plass i avdelingen det første året. Gleden ble imidlertid kortvarig og i 1982 ble det nedrykk til 3. divisjon igjen. Der ble de værende til de i 1989 igjen rykket opp til 2. divisjon, som etter 1990-sesongen skiftet navn til 1. divisjon, da den gamle 1. divisjonen skiftet navn til Eliteserien. I 1991 rykket KFK ned igjen fra 1. divisjon på målforskjell, og dette er siste gang klubben var på det nest høyeste nivået i norsk serie. Året etter rykket de videre ned nok en divisjon til 3. divisjon.

I årene 1992 til 2003 vinglet klubben mellom å spille i 2. divisjon og 3. divisjon, omtrent på samme nivå som Clausenengen med unntak av 1999-sesongen hvor Clausenengen spilte i 1. divisjon. Det ble i 2003 vedtatt at de to klubbene Kristiansund FK og Clausenengen skulle samarbeide for å prøve å få etablert en klubb i Kristiansund litt høyere i divisjonene. Dette resulterte i samarbeidsklubben Kristiansund Ballklubb som startet i 3. divisjon, og som nå spiller i Adeccoligaen. På tross av dette samarbeidet så stiller KFK fortsatt med et eget A-lag, selv om de beste spillerne går over til KBK. KFKs A-lag har de seneste årene vinglet mellom 3. og 4.divisjon.  I sesongen 2010 spiller de igjen i 3.divisjon.

Sesongen 2009 gikk kjempe fra for KFK's del. Det ble 1.-plass i 4.div og opprykk til 3.div. Bjørn Larsens mannskap lå på 1.-plass fra start til slutt og det var ikke tvil om hvor seriemesterkapet skulle ende. Unggutten Avdo Mesan ble lagets toppscorer med 19 mål, som nå spiller i KBK.

Sesongen 2011 endte KFK på 7.-plass og etter endringer i serien holdt ikke det til fortsatt spill i 3.div, så jubileumsåret 2012 spiller klubben i 4.div. Bjørn Christian Larsen er tilbake som A-lags trener og er også ansatt som adm. leder i klubben.
I 2012 bygde klubben KFK Hallen på eget område med innendørs kunstgress. Den videre satsingen fortsatte i 2013 da det ble lagt kunstgress på hovedbanen. Dette gjør At Kristiansund FK muligens har Norges beste breddeanlegg for fotball med kunstgressbane med internasjonale mål og flomlys, egen innendørs hall samt en gressbane. Anlegget har også klubbhus med klubblokaler og 6 garderober. Et unikt anlegg i Norsk sammenheng.

Fra sesongen 2019 ble det besluttet at KFK og Clausenengen skulle stille med felles lag i ungdomsfotballen som en del av en 7års plan, og lagene som ble omtalt som KF spilte i lyseblå drakter, selv om de i krets og forbund var selvstendige klubber. Ved å omtale samarbeidet som KF og spille i lyseblå drakter ble det dannet en ny felles identitet for den oppvoksende generasjonen fotballspillere på Innlandet, Kirklandet og på Goma. Prosessen ble fra KFK side ledet av Erik Pettersen og Terje Bach.

Ligaplasseringer

Oversikten viser KFKs ligaplasseringer etter opprettelsen av den Romsdalske Kretsserie i 1915.

 * Etter samarbeidet om KBK spilte KFKs 1. lag sammen med KBKs 2. lag og CFK i 2004- og 2005-sesongene. Etter at de rykket opp etter 2005-sesongen, måtte KBK2 fortsette alene, og KFK1 tok over KFK2s plass i 4. divisjon, som de hadde rykket opp til i samme sesong.

Norgesmesterskaphistorie

Oversikten viser KFKs prestasjoner i NM i fotball for herrer etter at klubben ble stiftet i 1912.

1912-1920: Ukjent
1921: Slått ut i 1. runde av Freidig.
1922: Ukjent.
1923: Ukjent.
1924: Ukjent.
1925: Slått ut i 3. runde av Aalesund.
1926: Ukjent.
1927: Ukjent.
1928: Ukjent.
1929: Slått ut i 3. runde av Gjøa.
1930: Ukjent.
1931: Slått ut i 4. runde av Sarpsborg.
1932: Slått ut i 3. runde av Drammens BK.
1933: Slått ut i 3. runde av Fredrikstad.
1934: Ukjent.
1935: Ukjent.
1936: Ukjent.
1937: Slått ut i 4. runde av Lisleby.
1938: Slått ut i 4. runde av Lillestrøm.
1939: Slått ut i 4. runde av Fredrikstad.
1940: Ukjent.
Pause grunnet andre verdenskrig
1945: Slått ut i kvartfinalen av Lyn.
1946: Slått ut i 4. runde av Fredrikstad.
1947: Slått ut i 3. runde av Steinkjer.
1948: Slått ut i 3. runde av Kvik (Trondheim).
1949: Slått ut i 4. runde av Skeid.
1950: Slått ut i 4. runde av Fredrikstad.
1951: Slått ut i 1. runde av IL Troll (Rindal).
1952: Ukjent.
1953: Ukjent.
1954: Slått ut i 4. runde av Larvik Turn.
1955: Ukjent.
1956: Ukjent.
1957: Slått ut i 3. runde av Kvik (Trondheim).
1958: Slått ut i 4. runde av Skeid.
1959: Slått ut i 3. runde av Asker.
1960: Slått ut i 4. runde av Strømmen.
1961: Ukjent.
1962: Ukjent.
1963: Slått ut i 3. runde av Gjøvik/Lyn.
1964: Ukjent.
1965: Slått ut i 3. runde av Aurskog.
1966: Ukjent.
1967: Ukjent.
1968: Ukjent.
1969: Ukjent.
1970: Slått ut i 3. runde av Hødd.
1971: Ukjent.
1972: Ukjent.
1973: Ukjent.
1974: Ukjent.
1975: Ukjent.
1976: Ukjent.
1977: Slått ut i 4. runde av Start.
1978: Ukjent
1979: Ukjent.
1980: Slått ut i 2. runde av Skarbøvik.
1981: Slått ut i 3. runde av Hødd.
1982: Slått ut i 2. runde av Stjørdals/Blink.
1983: Slått ut i 3. runde av Strindheim.
1984: Slått ut i 1. runde av Sunndal.
1985: Slått ut i 3. runde av Hødd.
1986: Slått ut i 4. runde av Djerv 1919.
1987: Slått ut i 1. runde av Molde.
1988: Slått ut i 3. runde av Strindheim.
1989: Slått ut i 2. runde av Hødd.
1990: Slått ut i 1. runde av Åndalsnes.
1991: Slått ut i 1. runde av Clausenengen.
1992: Slått ut i 3. runde av Rosenborg.
1993: Slått ut i 1. runde av Aalesund.
1994: Ukjent.
1995: Slått ut i 1. runde av Skarbøvik.
1996: Ukjent.
1997: Slått ut i 1. runde av Molde.
1998: Ukjent.
1999: Slått ut i 1. runde av Clausenengen.
2000: Ukjent.
2001: Slått ut i 1. runde av Molde.
2002: Slått ut i 1.kvalifiseringsrunde av Midsund
2003: Slått ut i kvalifiseringsrunden av Sunndal.
2004: Ikke deltagelse.
2005: Ikke deltagelse.
2006: Ikke deltagelse.
2007: Ikke deltagelse.
2008: Ikke deltagelse.
2009: Ikke deltagelse.
2010: Ikke deltagelse.
2011: Slått ut i 1. kvalifiseringsrunde av Træff.
2012: Slått ut i 1. kvalifiseringsrunde av Surnadal.
2013: Ikke deltagelse.
2014: Ikke deltagelse.
2015 : Slått ut i 1.kvalifiseringsrunde av Sunndal.
2016: Slått ut  i 1. runde av Molde.
2017: Slått ut i 1.kvalifiseringsrunde av Eide/Omegn
2018: Slått ut i 1.kvalifiseringsrunde av Sunndal

Hjemmebane
Hjemmebanen til KFK er Gressbanen, også kalt «KFK-banen», som ble ferdigstilt i 1950. Før denne tid spilte de kampene sine hovedsakelig på Idrettsplassen, som på den tiden var grusbane. Gressbanen bestod av en hovedarena med tribuner, men ble senere blitt utvidet med en grusbane og en gressbane til.

Gressbanen ble gjort om til kunstgressbane i 2013, og i ettertid har det blitt bygget på en del. Anlegget benyttes også av Kristiansund ballklubb.

Tidligere profiler på Kristiansund Fotballklubb 
Anders Giske
Eirik Hoseth
Magnar Isaksen
Georg Hammer
Stig Arild Råket
Frank Tømmervåg

Se også
 Kristiansund Ballklubb

Referanser

Eksterne lenker
 

Fotballag i Kristiansund
Fotballag etablert i 1912